<classify> WAZIRI wa Maliasili na Utalii, Dk Hamis Kigwangalla ameitaka Taasisi ya Utafi ti ya Wanyamapori TAWIRI kuwa na mkakati na mpango kazi kwa mnyama aina ya twiga katika hifadhi mbalimbali nchini, kwani kuna viashiria vya wanyama huyo kutoweka katika hifadhi hizo.Alisema hayo jana wakati akifungua kongamano la 12, lililoshirikisha nchi 16 la wanasayansi watafiti wa uhifadhi duniani, wakurugenzi na watendaji wa taasisi za uhifadhi wa ndani na nje na mashirika yasiyokuwa ya kiserikali.Dk Kigangwalla alisema katika mpango kazi huo wa miaka mitano wa utafiti wa wanyama, Tawiri wanapaswa kuweka mkazo wa kujua nini kinasababisha twiga kutoweka katika hifadhi za taifa na kuja na majibu ya msingi juu ya hali hiyo ili serikali itayafanyia kazi haraka iwezekanavyo.Alisema twiga ni nembo ya Taifa, hivyo ni wajibu wa wanasayansi watafiti wa Tawiri, kuhakikisha wanapata majibu ya msingi kuhakikisha mnyama huyo hatoweki, bali anaongeze katika mbuga za Taifa.Akizungumzia utafiti mwingine ambao Tawiri inapaswa kuufanyia kazi ni pamoja na aina ya ndege, wajulikanao kwa jina la ndege wa ukanda wa Magharibi mwa Tanzania. Alisema kuwa ndege hao ni kivutio kikubwa katika kuvutia watalii nchini.Alisema katika ukanda huo, kuna ndege aina ya 700 katika eneo hilo la Magharibi mwa Tanzania, hivyo taasisi hiyo inapaswa kufanyia kazi na kuyapeleka mapendekezo yake serikali ili kiwe kivutio kikubwa kwa watalii nchini.Aidha, aliagiza kuweka nguvu zaidi kati suala jingine la migogoro ya binadamu na wanyama na mito kwa mamba na kiboko ili kuwajengea uzio.Mkurugenzi Mkuu wa Tawiri, Dk Saimon Mduma alisema changamoto zote, zilizosemwa na waziri asilimia kubwa zimeshaanza kufanyiwa kazi na mapendekezo yake, yatafikishwa serikalini kwa utekelezaji.  <topic>: KITAIFA 